Alfonso Caso

Alfonso Caso y Andrade (født 1. februar 1896 i Mexico by, død 30. november 1970 i Mexico by) var en meksikansk arkeolog som gjorde betydelig bidrag til førkolumbisk studier i Mexico. Caso mente at systematisk undersøkelser av gamle meksikanske sivilisasjoner var viktig for å forstå Mexicos kulturelle røtter.

Hans funn omfatter utgravningene på det arkeologiske området Monte Albán, særlig «grav sju» hvor flere gullstykker og ofringer har blitt avdekket (de ligger i dag på Regionsmuseet i Oaxaca). Han oppdaget også mange arkeologiske steder i Mixteca (en region i delstaten Oaxaca) som Yucuita, Yucuñudahui og Monte Negro. I tillegg til å ha oppdaget mange nye steder, strebet han å tolke dem, etablere kronologien i Monte Albáns historie og tyde mixtekiske kodekser (gamle tekster).

I sitt yrkesaktive liv skrev Caso en rekke bøker om de opprinnelige mesoamerikanske kulturer, inkludert olmekere, mixtekere, zapotekere og aztekere. Han var en av de første til å gjenkjenne olmekerne som de tidligste mesoamerikanske sivilisasjonene og erklærte at de var cultura madre («moderkultur») av Mesoamerika. Caso (1942), s. 46. Sitat: «Esta gran cultura, que encontramos en niveles antiguos, es sin duda madre de otras culturas, como la maya, la teotihuacana, la zapoteca, la de El Tajín, y otras» («Denne store kulturen, som vi møter i oldtidsnivåene, er uten tvil mor til andre kulturer, mayaene, Teotihuacán, zapotekere, den av El Tajin, og andre.»). Hans argument har senere vært diskutert av mesoamerikanske arkeologer. Det er foreløpig uklart hvordan olmekerkulturen påvirket de andre mesoamerikanske kulturene.

 Akademisk liv 
Caso fikk sin mastergrad i filosofi i 1918, ble advokat i 1919 og arkeolog i 1925. Han studerte i Det nasjonale selvstendige universitetet i Mexico (UNAM) og begynte senere å undervise der. Han underviste innen epistemologi (læren om hva kunnskap består av, og hvordan den forvaltes) fra 1918 til 1928, meksikansk arkeologi fra 1929 til 1943 og allmenn etnologi fra 1930 til 1933. Han underviste også innen meksikansk arkeologi i Den nasjonale skolen for arkeologi. Caso ble medlem av Colegio Nacional (et meksikansk æresakademi) 8. april 1943. Han vant også Den Nasjonale Forsker Prisen.

En av de mest bemerkelsesverdige hendelsene i Casos akademiske og politiske liv var utnevnelsen som rektor av UNAM for 1944 til 1945. I denne perioden formulerte han den «organiske universitetslov» hvor han etablerte UNAMs selvstyre. Han spilte også en rolle i Secretario de Bienes Nacionales e Inspección Administrativa (som kan oversettes til «Sekretariatet for nasjonale varer og administrative undersøkelser») fra 10. desember 1946 til 31. desember 1948.

 Bibliografi (utvalg) 
 El teocallí de La Guerra Sagrada (1927)
 Las estelas zapotecas (1928)
 La religión de los aztecacs (1936)
 Las exploraciones de Monte Albán, (3 bind; 1931 1937)
 Calendario y escritura de tas Antiguas culturas de Monte Albán (1947)
 El mapa de Teozacoa1co (1949)
 El pueblo del Sol (1953)
 Interpretación del Códice Gómez de Orozco (1954)
 Urnas de Oaxaca (1956)
 Los calendarlos perhíspánicos (1967)
 El tesoro de Monte Albán (1969)
 Reyes y reinos de la Mixteca (2 bind; 1977 - 1979)

 Referanser 

 Litteratur 
 Caso, Alfonso (1942): «Definición y extensión del complejo ‘Olmeca’». Mayas y Olmecas: segunda Reunión de mesa redonda sobre problemas antropológicos de México y Centro América (bajo la presidencia honoraria del dr. Rafael Pascacio Gamboa, Tuxtla Gutiérrez, Chiapas. 27 de abril a 1o. de mayo de 1942 ed.). México, D.F: Talleres de la Editorial Stylo. OCLC 1872886. (på spansk)
 Gaillard, Gérald (2004): The Routledge Dictionary of Anthropologists. Peter James Bowman (overs.) (Engelsk oversettelse av Dictionnaire des ethnologues et des anthropologues [1997] red.). London and New York: Routledge. ISBN 0-415-22825-5. OCLC 52288643.
 León-Portilla, Miguel (Juni 1973): «Alfonso Caso 1896–1970» i: American Anthropologist (Arlington, VA: American Anthropological Association and affiliated societies) 75 (3): 887–885. doi:10.1525/aa.1973.75.3.02a00170. OCLC 1479294.

Kategori:Meksikanske arkeologer
Kategori:Meksikanske filosofer
Kategori:mesoamerikanister
Kategori:Advokater
Kategori:Personer fra Mexico by